CELEX: 62021TN0260
Language: lt
Date: 2021-05-12 00:00:00
Title: Byla T-260/21: 2021 m. gegužės 12 d. pareikštas ieškinys byloje E. Breuninger / Komisija

2021 7 5   
            
            
               LT
            
            
               Europos Sąjungos oficialusis leidinys
            
            
               C 263/29
            
         
      2021 m. gegužės 12 d. pareikštas ieškinys byloje E. Breuninger / Komisija
      
      (Byla T-260/21)
      (2021/C 263/39)
      Proceso kalba: vokiečių
      
         Šalys
      
      
         Ieškovė: E. Breuninger GmbH & Co. (Štutgartas, Vokietija), atstovaujama advokato M. Vetter
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  remiantis SESV 264 straipsnio 1 dalimi panaikinti 2020 m. lapkričio 20 d. atsakovės sprendimą (Valstybės pagalba Nr. SA.59289) su pakeitimais, padarytais 2021 m. vasario 12 d. atsakovės sprendimu (Valstybės pagalba Nr. SA. 61744),
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Atsakovės patvirtinta Vokietijos pagalbos schema „Bundesregelung Fixkostenhilfe 2020“ („Federalinė pagalbos fiksuotoms išlaidoms schema 2020“) yra nesuderinama su vidaus rinka, nes iškraipo konkurenciją, o tai šiuo atveju nėra išimtinai pateisinama. Atsakovė padarė akivaizdžią vertinimo klaidą nustatydama, kad pagalbos schema, pagal kurią reikalaujama, kad visos įmonės apyvarta sumažėtų bent 30 %, pagal SESV 107 straipsnio 3 dalies b punktą yra suderinama su vidaus rinka. Ieškovės teigimu, atsižvelgiant į pagalbos schemą visos įmonės mastu negalima taikyti pagalbos schemos tokioms įmonėms, kaip ieškovė, turinčioms kelias veiklos sritis, skirtingai paveiktas Covid-19 pandemijos, iš kurių stacionarios veiklos apyvarta dėl uždarymo sumažėjo gerokai daugiau nei 30 % tik todėl, kad kita veiklos sritis nepatyrė nuostolių, o skaičiuojant aritmetinį skirtingų veiklos sričių apyvartos vidurkį 30 % riba nepasiekiama. Tokiu atveju šios įmonės, priešingai nei tik vieną verslo sritį turinčios įmonės, negauna jokios pagalbos ir turi iš savo kitų verslo sričių kryžmiškai subsidijuoti nepadengtas fiksuotąsias sąnaudas, susijusias su uždaryta verslo sritimi. Tai iškreipia konkurenciją tiek konkurentų, kurių veiklos sritims Covid-19 turėjo įtakos, tiek konkurentų, kurių veiklos sritims Covid-19 įtakos neturėjo, atžvilgiu.
               
            
                  2.
               
               
                  Atsakovė pažeidė SESV 108 straipsnio 2 dalyje įtvirtintas ieškovės procesines teises, nes nesuteikė jai galimybės per preliminaraus tyrimo procedūrą pareikšti pastabų dėl pagalbos schemos suderinamumo su vidaus rinka.